1 Samuel 28 — Wagtoring AANLYN BIBLIOTEEK
Saul raadpleeg vrou in En-Dor wat geeste oproep (1-25)
Of “die spiritistiese mediums”.
+Eks 22:18; Le 19:31; 20:6, 27; De 18:10, 11; Op 21:8
+Jos 19:17, 18; 2Kn 4:8
+Eks 28:30; Nu 27:21
Of “wat ’n spiritistiese medium is”.
+Eks 22:18; Le 19:31; 20:6; 1Sa 15:23; 28:3
+De 18:10, 11; 1Kr 10:13
+Eks 22:18; Le 20:27
Of “iemand wat gelyk het asof dit Samuel is”.
2010/1/1, bl. 20
+1Sa 15:9; 1Kr 10:13
1 Sam. 28:3Eks 22:18; Le 19:31; 20:6, 27; De 18:10, 11; Op 21:8
1 Sam. 28:4Jos 19:17, 18; 2Kn 4:8
1 Sam. 28:6Eks 28:30; Nu 27:21
1 Sam. 28:7Eks 22:18; Le 19:31; 20:6; 1Sa 15:23; 28:3
1 Sam. 28:8De 18:10, 11; 1Kr 10:13
1 Sam. 28:9Eks 22:18; Le 20:27
1 Sam. 28:181Sa 15:9; 1Kr 10:13
28 In daardie dae het die Filistyne hulle leërmagte bymekaargebring om teen Israel oorlog te voer.+ Toe het Agis vir Dawid gesê: “Jy besef natuurlik dat jy en jou manne saam met my moet gaan oorlog voer.”+ 2 Toe het Dawid vir Agis gesê: “U weet goed wat u kneg sal doen.” Agis het vir Dawid gesê: “Dit is hoekom ek jou as my permanente lyfwag sal aanstel.”+
3 Teen dié tyd was Samuel al dood en het die hele Israel al oor hom getreur en hom in Rama, sy eie stad,+ begrawe. En Saul het die mense wat geeste oproep* sowel as die fortuinvertellers uit die land verwyder.+
4 Die Filistyne het hulle soldate bymekaargebring en in Sunem+ kamp opgeslaan. Saul het dus die hele Israel bymekaargebring, en hulle het in Gilboʹa+ kamp opgeslaan. 5 Toe Saul die kamp van die Filistyne sien, het hy baie bang geword.+ 6 Saul het Jehovah geraadpleeg,+ maar Jehovah het hom nooit geantwoord nie, nie in drome of deur die Urim+ of deur die profete nie. 7 Uiteindelik het Saul vir sy knegte gesê: “Soek vir my ’n vrou wat geeste kan oproep,*+ en ek sal haar gaan raadpleeg.” Sy knegte het geantwoord: “In En-Dor+ is daar ’n vrou wat geeste kan oproep.”
8 Toe het Saul hom vermom en ander klere aangetrek en in die nag saam met twee van sy manne na die vrou toe gegaan. Hy het gesê: “Maak asseblief gebruik van waarsêery om iemand vir my op te roep.+ Ek sal vir jou sê wie.” 9 Maar die vrou het vir hom gesê: “Jy weet goed wat Saul gedoen het, hoe hy die mense wat geeste oproep* en die fortuinvertellers uit die land verwyder het.+ Hoekom probeer jy dan vir my ’n strik stel? Wil jy my laat doodmaak?”+ 10 Toe het Saul vir haar by Jehovah gesweer: “So waar as wat Jehovah lewe, jy sal nie hiervoor gestraf word nie!” 11 Die vrou het toe gevra: “Wie sal ek vir jou oproep?” Hy het geantwoord: “Roep Samuel vir my op.” 12 Toe die vrou “Samuel”* sien,+ het sy hard geskree en vir Saul gevra: “Hoekom het u my bedrieg? U is Saul!” 13 Die koning het vir haar gesê: “Moenie bang wees nie, maar wat sien jy?” Die vrou het vir Saul gesê: “Ek sien iemand wat soos ’n god is, uit die aarde opkom.” 14 Hy het dadelik vir haar gevra: “Hoe lyk hy?” Sy het geantwoord: “Dit is ’n ou man wat opkom, en hy het ’n moulose oorkleed+ aan.” Toe het Saul besef dat dit “Samuel” is, en hy het gekniel en neergebuig met sy gesig na die grond toe.
15 “Samuel” het vir Saul gevra: “Hoekom het jy my gesteur deur my te laat opkom?” Saul het geantwoord: “Ek is in groot moeilikheid. Die Filistyne veg teen my, en God het my verlaat en hy antwoord my nie meer nie, nie deur die profete of in drome nie.+ Daarom het ek u laat oproep om u te vra wat ek moet doen.”+
16 “Samuel” het toe gevra: “Hoekom raadpleeg jy my noudat Jehovah jou verlaat het+ en jou vyand geword het? 17 Jehovah sal doen wat hy deur middel van my voorspel het: Jehovah sal die koninkryk van jou af wegskeur en dit aan iemand anders gee, aan Dawid.+ 18 Jy het Jehovah nie gehoorsaam nie, en jy het nie die Amalekiete,+ vir wie hy woedend was, vernietig nie. Dit is hoekom Jehovah dit vandag aan jou doen. 19 Jehovah sal jou sowel as Israel in die hand van die Filistyne gee,+ en môre sal jy+ en jou seuns+ by my wees. Jehovah sal ook die leërmag van Israel in die hand van die Filistyne gee.”+
20 Toe het Saul dadelik op die grond neergeval en baie bang geword as gevolg van “Samuel” se woorde. Hy was baie swak omdat hy die hele dag en die hele nag niks geëet het nie. 21 Die vrou het na Saul toe gegaan en gesien dat hy baie ontsteld was. Sy het toe vir hom gesê: “U diensmeisie was gehoorsaam, en ek het my lewe gewaag+ en gedoen wat u vir my gesê het om te doen. 22 Luister nou asseblief na u diensmeisie. Laat ek vir u ’n stukkie brood gee, en eet. Dan sal u weer ’n bietjie krag hê voordat u vertrek.” 23 Maar hy het geweier en gesê: “Ek sal nie eet nie.” Maar sy knegte en die vrou het hom heeltyd aangespoor om te eet. Uiteindelik het hy na hulle geluister en van die grond af opgestaan en op die bed gaan sit. 24 Die vrou het ’n vetgemaakte kalf in die huis gehad. Sy het dit gou gaan slag* en meel geneem en deeg geknie en ongesuurde brood gebak. 25 Toe het sy dit aan Saul en sy knegte bedien, en hulle het geëet. Daarna het hulle opgestaan en in die nag vertrek.+